Cu mai puțin de trei luni înainte de alegerile locale au loc mișcări importante în zona politică din Prahova. Astfel, după ce trei primari liberali din județ au trecut la PSD, a venit rândul PNL să-și ia revanșa.
Potrivit unor surse politice, primarul orașului Comarnic, Sorin Popa, dar și viceprimarul Mihai Savu, au trecut de la PSD la PNL.
Aceștia au fost urmați de cei mai mulți membri de partid ai organizației PSD Comarnic.
Din cauza schimbării legislației electorale, la alegerile din 9 iunie, primarii își pot schimba partidul fără să-și piardă mandatul.